આ અંગે કામરેજ પોલીસ સૂત્રો પાસેથી પ્રાપ્ત થતી માહિતી અનુસાર હાલ સુરતના માનસી રેસિડન્સી કતારગામ સુરત ખાતે રહેતી ગાયત્રીબેન નાઓના લગ્ન કામરેજ તાલુકાનાં વેલંજા ગામે રામવાટિકા સોસાયટીમાં રહેતા હિરેન માધવજીભાઇ ગોળકિયા સાથે તા-20-11-2011ના રોજ વતનમાં થયા હતા. લગ્નમાં પિતાજીની હેસિયત મુજબ ગાયત્રી કરિયાવર લાવી હતી. સાસરી પક્ષમાં પતિ ઉપરાંત સસરા માધવજીભાઇ છગનભાઇ ગોળકિયા, સાસુ કંચનબેન ગોળકિયા, નણંદ જલપાબેન, ગોપીબેન, શ્વેતાબેન નાઓ સાથે રહેતા હતા. લગ્નના બે મહિના બાદ સાસુ સસરા તથા નણંદે મેણાં ટોણાં મારવાનું ચાલુ કર્યું હતું. તું તારા પિયરથી જે કઈ ચીજવસ્તુ લાવી છે તે ચીલા ચાલુ વસ્તુ છે તારા પિતાને કહેજે કે ફ્લેટમાં ફર્નિચર બનાવી આપે લગ્નના 6 મહિના પછી ગાયત્રી ગર્ભવતી બની હતી. ત્યારે ડોક્ટરે આરામ કરવાની સલાહ આપી હતી. જે બાબતે સાસુ તથા નણંદને કહેતા તેઓએ કહેલું કે તું એકલી માં નથી બનવાની કામ તો કરવું જ પડશે રસોઈ તો તારે જ બનાવવાની આ બાબતે તેના પતિ પણ સહકાર આપતો ન હતો. શ્રીમંત કરીને ગાયત્રીને પિયરમાં લઈ ગયા હતા. ત્યારે બોટાદમાં ડોક્ટરે જણાવ્યુ હતું કે દિલેવરી કરવી મુયાશ્કેલ છે બાળક અથવા માતા ને જ બચાવી શકાય આ અંગે ફોનથી સાસરિયાને જાણ કરી હતી તેમ છતાં ખબર કાઢવા માટે કોઈ આવ્યું ન હતું. દિલેવરી બાદ હાર્ટની બીમારી સાથે બાળકનો જન્મ થયો હતો. જેથી ગાયત્રીના પિતાએ ફોનથી તેના સસરા માધવજીને જાણ કરી હતી તો જણાવ્યુ હતું કે બીમારી વારો છોકરો પણ નથી જોઈતો અને એવા છોકરાની માં પણ જોઈતી નથી આમ છતાં સંબંધીના મધ્યસ્થીથી ગાયત્રી એના સાસરે ગઈ હતી તો ત્યાં પણ યોગ્ય ખોરાક આપતા ન હતા અને શારીરિક માનસિક ત્રાસ આપતા હતા ગત 7મી ફેબ્રુઆરી 2018ના રોજ સામાન્ય બાબતમાં ગાયત્રીને સાસુ, નણંદ તથા પતિએ મારમારી હાથમાં બચકું ભર્યું હતું ત્યારથી તે ફરી પિયરમાં જતી રહી હતી અને ઘટના અંગે કામરેજ પોલીસ સ્ટેશનમાં ફરિયાદ નોંધાવતાં કામરેજ પોલીસે ગુનો નોંધી આગળની તપાસ હાથ ધરી છે.